Pysj pop baluba

Pysjpopbaluba var et TV-program for barn på NRK1 som ble sendt om morgenen på lørdager fra 2003 til 2007. Programmet ble ledet av Truls Pedersen og Kjersti Lid Gullvåg og inneholdt filmer, konkurranser, hinderløypa og andre poster. Programmet var ment å skulle sendes i to år, men ble forlenget til å gå i tilsammen fire år. Programmet overtok etter Kykelikokos i 2003, og ble i 2007 erstattet av programserien Klar – ferdig – gå!.

 Navnet 
Programnavnet PysjPopBaluba er satt sammen av flere elementer:

 Pysj fordi seerne nettopp har stått opp da programmet begynner;
 Pop for å gi navnet litt fart;
 Baluba er navnet på programmets maskot, hunden Baluba. Baluba var med fra sendestart og var programmets midtpunkt.

 Eksterne lenker 


Kategori:NRK Barne-TV
Kategori:Norske barneprogrammer på TV
Kategori:Norske TV-produksjoner fra 2000-årene
Kategori:TV-produksjoner på NRK